Rikunarita-ORG/Wikinium huggingface dataset:
# ಗಿರೀಶ್ ಕಾಸರವಳ್ಳಿ

| ಗಿರೀಶ್ ಕಾಸರವಳ್ಳಿ |
| --- |
|  |
| ಹುಟ್ಟು | ಡಿಸೆಂಬರ್ ೩, ೧೯೫೦ ಕೆಸಲೂರು, ತೀರ್ಥಹಳ್ಳಿ, ಶಿವಮೊಗ್ಗ |
| ಉದ್ಯೋಗಗಳು | ಸಿನಿಮಾ ನಿರ್ದೇಶಕ, ನಿರ್ಮಾಪಕ, ಸಂಭಾಷಣೆಕಾರ |
| ಹೆಂಡತಿ/ಗಂಡ | ವೈಶಾಲಿ ಕಾಸರವಳ್ಳಿ |
| ಪ್ರಶಸ್ತಿಗಳು | Multiple ರಾಷ್ಟ್ರೀಯ ಸಿನಿಮಾ ಪ್ರಶಸ್ತಿಗಳು |

**ಗಿರೀಶ್ ಕಾಸರವಳ್ಳಿ**, ಭಾರತದ ಅತ್ಯಂತ ಪ್ರತಿಭಾನ್ವಿತ ಚಲನಚಿತ್ರ ನಿರ್ದೇಶಕರಲ್ಲೊಬ್ಬರು. ಮಲೆನಾಡಿನ ಕರ್ನಾಟಕ ರಾಜ್ಯದ ಶಿವಮೊಗ್ಗ ಜಿಲ್ಲೆಯ ತೀರ್ಥ ಹಳ್ಳಿ ತಾಲೂಕಿನ ಕೆಸಲೂರಿನಲ್ಲಿ ೧೯೫೦ರಲ್ಲಿ ಜನಿಸಿದ ಇವರು ಮಣಿಪಾಲದಲ್ಲಿ ಬಿ.ಫಾರ್ಮ್ ಪದವಿ ಮುಗಿಸಿ ಪುಣೆಯ ರಾಷ್ಟ್ರೀಯ ಚಲನಚಿತ್ರ ತರಬೇತಿ ಸಂಸ್ಥೆಯಲ್ಲಿ ನಿರ್ದೇಶನ ವಿಭಾಗದಲ್ಲಿ ಡಿಪ್ಲೊಮಾ ಪದವಿ ಗಳಿಸಿದರು. ಗಿರೀಶ್ ಕಾಸರವಳ್ಳಿಯವರು ತಮ್ಮ ೨೭ ವರ್ಷಗಳ ವೃತ್ತಿ ಜೀವನದಲ್ಲಿ ಕೇವಲ ೧೪ ಕನ್ನಡ ಚಿತ್ರಗಳನ್ನು ಮಾತ್ರ ನಿರ್ದೇಶಿಸಿದರೂ, ಹಲವಾರು ರಾಷ್ಟ್ರೀಯ ಹಾಗು ಅಂತಾರಾಷ್ಟ್ರೀಯ ಪ್ರಶಸ್ತಿಗಳನ್ನು ಪಡೆದಿದ್ದಾರೆ. ಇವರ ಚಿತ್ರಗಳು ಅನೇಕ ಪ್ರತಿಷ್ಠಿತ ಚಲನಚಿತ್ರೋತ್ಸವಗಳಲ್ಲಿಯೂ ಸಹ ಪ್ರದರ್ಶಿತವಾಗಿದೆ. ಸಮಾನಾಂತರ ಚಿತ್ರ ಆಂದೋಲನದ ಬಾವುಟವನ್ನು ಹಾರಿಸುತ್ತ ಶ್ರೀಯುತರು ಜನಪ್ರಿಯ ಅಥವಾ ವಾಣಿಜ್ಯಮಯ ಚಿತ್ರಗಳಿಂದ ಮೊದಲಿನಿಂದಲು ದೂರ ಇದ್ದಾರೆ.

## ವೃತ್ತಿ ಜೀವನ

ಪುಣೆಯಲ್ಲಿರುವ ಭಾರತೀಯ ದೂರದರ್ಶನ ಹಾಗು ಚಲನಚಿತ್ರ ಸಂಸ್ಥೆಯಿಂದ ಎಫ್ ಟಿ ಐ ಐ ಬಂಗಾರದ ಪದಕದೊಂದಿಗೆ ಪದವಿ ಪಡೆದ ಗಿರೀಶ್ ಕಾಸರವಳ್ಳಿಯವರು, ತಮ್ಮ ಪದವಿಪ್ರಾಪ್ತಿಗಾಗಿ ಮಾಡಿದ ಚಿತ್ರ *ಅವಶೇಷ*ಕ್ಕಾಗಿ ಸಣ್ಣ ಚಿತ್ರ ವಿಭಾಗದಲ್ಲಿ, ಭಾರತದ ರಾಷ್ಟ್ರಪತಿಗಳಿಂದ ರಜತ ಕಮಲ ಪ್ರಶಸ್ತಿಯನ್ನು ಪಡೆದರು. ೧೯೭೭ರಲ್ಲಿ ತಮ್ಮ ಪ್ರಥಮ ಚಲನಚಿತ್ರ ಘಟಶ್ರಾದ್ಧಕ್ಕಾಗಿ ಭಾರತದ ರಾಷ್ಟ್ರಪತಿಗಳಿಂದ ಸ್ವರ್ಣ ಕಮಲ ಪ್ರಶಸ್ತಿಯನ್ನು ಪಡೆದನಂತರ ಇನ್ನೂ ೩ ಸ್ವರ್ಣಕಮಲಗಳನ್ನು (ಒಟ್ಟಾರೆ ೪) ಪಡೆದು ಸತ್ಯಜಿತ್ ರೇ( ೬ ಸ್ವರ್ಣ ಕಮಲಗಳು)(ಮೃಣಾಲ್ ಸೇನ್ ಮತ್ತು ಕಾಸರವಳ್ಳಿ) ನಂತರ ನಾಲ್ಕು ಸ್ವರ್ಣ ಕಮಲಗಳನ್ನು ಪಡೆದವರಲ್ಲಿ ಒಬ್ಬರಾಗಿದ್ದಾರೆ.
ಇವರು "ಘಟಶ್ರಾದ್ಧ" ನಿರ್ದೇಶಿಸಿದಾಗ ಇವರ ವಯಸ್ಸು ಕೇವಲ ೨೭. ಸ್ವರ್ಣ ಕಮಲ ಪುರಸ್ಕಾರ ಪಡೆದ ಕಿರಿಯ ನಿರ್ದೇಶಕರೆಂದು ಹೆಸರು ಪಡೆದರು. "ಘಟಶ್ರಾದ್ಧ"ಕತೆಯನ್ನು ಆಧರಿಸಿ ಅರುಣ್ ಕೌಲ್ ನಿರ್ದೇಶನದಲ್ಲಿ "ದೀಕ್ಷಾ " ಎಂಬ ಹೆಸರಿನಲ್ಲಿ ಹಿಂದಿ ಚಿತ್ರವೊಂದು ತಯಾರಾಗಿದೆ.

## ಖಾಸಗೀ ಜೀವನ

ಗಿರೀಶ್ ಕಾಸರವಳ್ಳಿಯವರ ಪತ್ನಿ ವೈಶಾಲಿ ಕಾಸರವಳ್ಳಿ ಕನ್ನಡ ಚಲನಚಿತ್ರ ನಟಿ ಹಾಗು ದೂರದರ್ಶನ ಧಾರಾವಾಹಿಗಳ ನಿರ್ದೇಶಕಿ. 'ನೀನಾಸಂ-ರಂಗಶಾಲೆ'ಯ ಸಂಸ್ಥಾಪಕ ಕೆ.ವಿ.ಸುಬ್ಬಣ್ಣ ಗಿರೀಶ್ ಕಾಸರವಳ್ಳಿಯವರ ಹತ್ತಿರದ ಸಂಬಂಧಿ.

## ಪ್ರಶಸ್ತಿಗಳು

* ದಕ್ಷಿಣ ಏಷ್ಯಾ ಫೆಡರೇಷನ್ ನ ಕ್ರಿಸ್ಟಲ್ ಗ್ಲೋಬ್ ಪ್ರಶಸ್ತಿ, ೨೦೦೯
* ಪದ್ಮಶ್ರೀ, ೨೦೧೧

## ಚಿತ್ರಗಳು

|  |  |  |
| --- | --- | --- |
| **ವರ್ಷ** | **ಹೆಸರು** | **ಪ್ರಶಸ್ತಿ** |
| 1977 | ಘಟಶ್ರಾದ್ಧ | ಸ್ವರ್ಣ ಕಮಲ ಪ್ರಶಸ್ತಿ |
| 1979 | ಆಕ್ರಮಣ |  |
| 1981 | ಮೂರು ದಾರಿಗಳು |  |
| 1987 | ತಬರನ ಕಥೆ | ಸ್ವರ್ಣ ಕಮಲ ಪ್ರಶಸ್ತಿ |
| 1988 | ಬಣ್ಣದ ವೇಷ |  |
| 1990 | ಮನೆ |  |
| 1992 | ಕ್ರೌರ್ಯ |  |
| 1998 | ತಾಯಿ ಸಾಹೇಬ | ಸ್ವರ್ಣ ಕಮಲ ಪ್ರಶಸ್ತಿ |
| 2002 | ದ್ವೀಪ | ಸ್ವರ್ಣ ಕಮಲ ಪ್ರಶಸ್ತಿ |
| 2005 | ಹಸೀನಾ | ಉತ್ತಮ ಕುಟುಂಬ ಕಲ್ಯಾಣ ಚಿತ್ರ |
| 2006 | ನಾಯಿ ನೆರಳು | ಓಶಿಯನ್ ಸಿನಿಫ್ಯಾನ್ ಏಶಿಯಾ ಚಿತ್ರೋತ್ಸವದ ವಿಶೇಷ ಜ್ಯೂರಿ ಪ್ರಶಸ್ತಿ |
| 2008 | ಗುಲಾಬಿ ಟಾಕೀಸ್ |  |
| 2010 | ಕನಸೆಂಬ ಕುದುರೆಯನೇರಿ |  |
| 2012 | ಕೂರ್ಮಾವತಾರ |  |
| 2020 | ಇಲ್ಲಿರಲಾರೆ ಅಲ್ಲಿಗೆ ಹೋಗಲಾರೆ  |  |

ಇವರ "ಕನಸೆಂಬ ಕುದುರೆಯನೇರಿ" ಚಿತ್ರ ಅಮರೇಶ ನುಗಡೋಣಿ ಅವರ 'ಸವಾರಿ' ಸಣ್ಣಕಥೆಯನ್ನಾಧರಿಸಿದ ಚಿತ್ರ.೨೦೧೦ರ 57ನೇ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಗಳಲ್ಲಿ ಅತ್ಯುತ್ತಮ ಪ್ರಾದೇಶಿಕ ಚಿತ್ರ ವಿಭಾಗದಲ್ಲಿ 'ಕನಸೆಂಬ ಕುದುರೆಯನೇರಿ' ಚಿತ್ರ ರಜತ ಕಮಲ ಪ್ರಶಸ್ತಿಯನ್ನು ಬಾಚಿಕೊಂಡಿದೆ. 2010ನೇ ಸಾಲಿನ ರೋಮ್ ನ ಏಷ್ಯಾಲಿಕಾ ಚಿತ್ರೋತ್ಸವ, ಶ್ರೇಷ್ಠ ಏಷ್ಯನ್ ಚಿತ್ರ NETPAC ಅವಾರ್ಡ್ ಈ ಚಿತ್ರಕ್ಕೆ ಸಂದಿದೆ.
ಇವರ ನಿರ್ದೇಶನದ "ಕೂರ್ಮಾವತಾರ" ಸಿನಿಮಾ ೨೦೧೨ರ ಸಾಲಿನ ಅತ್ಯುತ್ತಮ ಪ್ರಾದೇಶಿಕ ಚಿತ್ರ ಪ್ರಶಸ್ತಿ ಜತೆಗೆ ರಜತ ಕಮಲ ಪ್ರಶಸ್ತಿ ಪಡೆದುಕೊಂಡಿದೆ.

## ಉಲ್ಲೇಖಗಳು
# ಮಮತಾ ಚಂದ್ರಾಕರ್

| Mamta ChandrakarPS |
| --- |
| The President, Shri Pranab Mukherjee presenting the Padma Shri Award to Smt. Mamta Chandrakar, at a Civil Investiture Ceremony, at Rashtrapati Bhavan, in New Delhi on April 12, 2016. |
| ಹುಟ್ಟು |  (1958-12-03) 3 December 1958 Durg, Chhattisgarh, India |
| ಬೇರೆ ಹೆಸರು | Mokshada Chandrakar |
| ಉದ್ಯೋಗಗಳು | Kulpati, Indira Kala Sangeet Vishwavidyalaya, Khairagarh
Asst. Director All India Radio Akashvani in Raipur,
Playback Singer,
Chhattisgarhi Folk Singer |
| ಸಕ್ರಿಯ ವರ್ಷಗಳು | 1968–present |
| ಹೆಂಡತಿ/ಗಂಡ | Prem Chandrakar |
| ಮಕ್ಕಳು | Purvi Chandrakar |
| ಪೋಷಕರು | Dau Mahasingh Chandrakar (father) Gayabai Chandrakar (mother) |
| ಸಂಬಂಧಿಕರು | Dr. B.L.Chandrakar (Brother) Pramila Chandrakar (Sister) |
| ಗೌರವಗಳು | * Chhattisgarh Vibhuti Alankaran (2018)
* Padma Shri (2016)
* D.El.Ed Degree (2014) from Indira Kala Sangeet Vishwavidyalaya
* Chhattisgarh Ratna (2013)
* Dau Dular Singh Mandraji Honours (2012)
 |

**ಮಮತಾ ಚಂದ್ರಾಕರ್** (ಜನನ 3 ಡಿಸೆಂಬರ್ 1958) ಛತ್ತೀಸ್‌ಗಢದ ಪದ್ಮಶ್ರೀ ಪುರಸ್ಕೃತ ಜಾನಪದ ಗಾಯಕಿ. ಆಕೆಯನ್ನು ಛತ್ತೀಸ್‌ಗಢದ ನೈಟಿಂಗೇಲ್ ಎಂದು ಕರೆಯಲಾಗಿದೆ. ಮಮತಾ ಚಂದ್ರಾಕರ್ ಅವರು ಇಂದಿರಾ ಕಲಾ ಸಂಗೀತ ವಿಶ್ವವಿದ್ಯಾಲಯದಿಂದ ಗಾಯನದಲ್ಲಿ ಸ್ನಾತಕೋತ್ತರ ಪದವಿ ಪಡೆದಿದ್ದಾರೆ. ಮಮತಾ ಚಂದ್ರಾಕರ್ ಅವರು 10 ವರ್ಷ ವಯಸ್ಸಿನಿಂದಲೇ ಹಾಡಲು ಪ್ರಾರಂಭಿಸಿದರು ಮತ್ತು ವೃತ್ತಿಪರವಾಗಿ 1977 ರಲ್ಲಿ ಆಕಾಶವಾಣಿ ಕೇಂದ್ರ ರಾಯ್‌ಪುರದಲ್ಲಿ ಜಾನಪದ ಗಾಯಕಿಯಾಗಿ ತೆರೆದುಕೊಂಡರು. ಅವರು ತಮ್ಮ ಕೆಲಸಕ್ಕಾಗಿ 2016 ರಲ್ಲಿ ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರಾಗಿದ್ದಾರೆ, ಮತ್ತು ಹಲವಾರು ರಾಜ್ಯ ಮಟ್ಟದ ಪ್ರಶಸ್ತಿಗಳನ್ನು ಪಡೆದಿದ್ದಾರೆ. ಅವರ ಪತಿ ಪ್ರೇಮ್ ಚಂದ್ರಕಾರ್ ಅವರು ಛೋಲಿವುಡ್‌ನಲ್ಲಿ ನಿರ್ಮಾಪಕ ಮತ್ತು ನಿರ್ದೇಶಕರಾಗಿದ್ದಾರೆ.

## ಆರಂಭಿಕ ಜೀವನ

ಮಮತಾ ಚಂದ್ರಾಕರ್ ಅವರು 1958 ರಲ್ಲಿ ಜನಪದ ಸಂಗೀತದ ಆಳವಾದ ಜ್ಞಾನವನ್ನು ಹೊಂದಿದ್ದ ಶ್ರೀ ದೌ ಮಹಾ ಸಿಂಗ್ ಚಂದ್ರಾಕರ್ ಅವರಿಗೆ ಜನಿಸಿದರು. ಬಾಲಿವುಡ್ ಸಂಗೀತವು ಸ್ಥಳೀಯ ಜಾನಪದ ಸಂಗೀತದ ಮೇಲೆ ಪ್ರಭಾವ ಬೀರುತ್ತಿದ್ದ ಸಮಯ, ಅವರು 1974 ರಲ್ಲಿ "ಸೋನ್ಹಾ-ಬಿಹಾನ್" ಎಂಬ ಕಂಪನಿಯನ್ನು ಪ್ರಾರಂಭಿಸಿದರು. ಸೋನ್ಹಾ-ಬಿಹಾನ್ ಅವರು ಜನಪದ ಸಂಗೀತದ ಆತ್ಮವನ್ನು ಜನರ ಹೃದಯ ಮತ್ತು ಮನಸ್ಸಿನಲ್ಲಿ ಜೀವಂತವಾಗಿರಿಸುವ ಗುರಿಯನ್ನು ಹೊಂದಿದ್ದರು. ಈ ಆಲೋಚನೆಯೊಂದಿಗೆ ಸೋನ್ಹಾ-ಬಿಹಾನ್ ಮಾರ್ಚ್ 1974 ರಲ್ಲಿ ನಲವತ್ತರಿಂದ ಐವತ್ತು ಸಾವಿರ ಜನರ ಮುಂದೆ ಪ್ರದರ್ಶನ ನೀಡಿದರು. ದಿವಂಗತ ದೌ ಮಹಾ ಸಿಂಗ್ ಅವರು ತಮ್ಮ ಇಡೀ ಜೀವನವನ್ನು ಜಾನಪದ ಸಂಗೀತವನ್ನು ಉತ್ತೇಜಿಸಲು ಮುಡಿಪಾಗಿಟ್ಟರು. ಮಮತಾ ಚಂದ್ರಾಕರ್ ತನ್ನ ತಂದೆಯಿಂದಲೇ ತನ್ನ ಆರಂಭಿಕ ಪಾಠಗಳನ್ನು ಕಲಿತುಕೊಂಡರು. ನಂತರ ಅವರು ಸಂಗೀತದಲ್ಲಿ ಹೆಚ್ಚಿನ ಅಧ್ಯಯನಕ್ಕಾಗಿ ಇಂದಿರಾ ಕಲಾ ಸಂಗೀತ ವಿಶ್ವವಿದ್ಯಾಲಯಕ್ಕೆ ಸೇರಿಕೊಂಡರು. 1986 ರಲ್ಲಿ, ಅವರು ಛತ್ತೀಸ್‌ಗಢಿ ಸಿನಿಮಾದ ನಿರ್ದೇಶಕ ಮತ್ತು ನಿರ್ಮಾಪಕ ಪ್ರೇಮ್ ಚಂದ್ರಕರ್ ಅವರನ್ನು ವಿವಾಹವಾದರು. ದಂಪತಿಗೆ 1988 ರಲ್ಲಿ ಮಗಳು ಜನಿಸಿದಳು,

## ಪ್ರಶಸ್ತಿಗಳು

* 2019 ಛತ್ತೀಸ್‌ಗಢ ವಿಭೂತಿ ಅಲಂಕಾರ
* 2016 ಪದ್ಮಶ್ರೀ ಪ್ರಶಸ್ತಿ
* 2013 ಛತ್ತೀಸ್‌ಗಢ ರತ್ನ
* 2012 ದೌ ದುಲಾರ್ ಸಿಂಗ್ ಮಂದ್ರಜಿ ಗೌರವಗಳು

## ಉಲ್ಲೇಖಗಳು
# ಬೌವಾ ದೇವಿ

| ಬೌವಾ ದೇವಿ |
| --- |
|  |
| ಹುಟ್ಟು | ಬಿಹಾರದ ಜಿತ್ವಾರಪುರ |
| ಶೈಲಿ | ಮಿಥಿಲಾ ಅಥವಾ ಮಧುಬನಿ ಚಿತ್ರಕಲೆ |
| ಪ್ರಶಸ್ತಿಗಳು | ಪದ್ಮಶ್ರೀ (೨೦೧೭), ರಾಷ್ಟ್ರೀಯ ಪ್ರಶಸ್ತಿ (೧೯೮೪) |

ಬೌವಾ ದೇವಿ ಬಿಹಾರದ ಮಧುಬನಿ ಜಿಲ್ಲೆಯ ಜಿತ್ವಾರ್‌ಪುರ ಗ್ರಾಮದ ಮಿಥಿಲಾ ಚಿತ್ರಕಲಾ ಕಲಾವಿದೆ. ಈ ಪ್ರದೇಶದಲ್ಲಿ ಹುಟ್ಟಿಕೊಂಡ ಮಿಥಿಲಾ ಚಿತ್ರಕಲೆಯು ಪ್ರಾಚೀನ ಜಾನಪದ ಕಲೆಯಾಗಿದೆ. ಇದರ ಕುರುಹು ಮನೆಯ ಒಳ ಕೋಣೆಯ ಗೋಡೆಗಳ ಮೇಲೆ ಜಾಮೆಟ್ರಿಕ್ ಮತ್ತು ರೇಖೀಯ ಮಾದರಿಗಳ ಸಂಕೀರ್ಣ ಸರಣಿಯಾಗಿ ಗುರುತಿಸಲ್ಪಟ್ಟಿದೆ. ನಂತರ ಇದನ್ನು ಕೈಯಿಂದ ಮಾಡಿದ ಕಾಗದ ಮತ್ತು ಕ್ಯಾನ್ವಾಸ್‌ಗಳಿಗೆ ಬದಲಾಯಿಸಲಾಯಿತು. ಬೌವಾ ದೇವಿ ೧೯೮೪ ರಲ್ಲಿ ರಾಷ್ಟ್ರ ಪ್ರಶಸ್ತಿಯನ್ನು ಮತ್ತು ೨೦೧೭ ರಲ್ಲಿ ಪದ್ಮಶ್ರೀ ಪಡೆದರು.

## ಜೀವನಚರಿತ್ರೆ

ಬೌವಾ ದೇವಿ ಅವರು ಸುಮಾರು ೬೦ ವರ್ಷಗಳಿಂದ ಮಿಥಿಲಾ ಕಲಾ ಪ್ರಕಾರವನ್ನು ಅಭ್ಯಾಸ ಮಾಡುತ್ತಿದ್ದಾರೆ. ೧೨ನೇ ವಯಸ್ಸಿಗೆ ಮದುವೆಯಾದ ಇವರಿಗೆ, ಚಿತ್ರಕಲೆಯನ್ನು ಮುಂದುವರಿಸಲು ಅವರ ಅತ್ತೆಯು ಪ್ರೋತ್ಸಾಹಿಸಿದರು. ೧೯೬೬ರಲ್ಲಿ, ಜವಳಿ ಸಚಿವಾಲಯದ ಸಲಹಾ ಸಂಸ್ಥೆ ಮತ್ತು ಅಖಿಲ ಭಾರತ ಕರಕುಶಲ ಮಂಡಳಿಯ ನಿರ್ದೇಶಕರಾದ ಪುಪುಲ್ ಜಯಕರ್ ಅವರು ಕಲೆ ಮತ್ತು ಕಲಾವಿದರನ್ನು ಹುಡುಕಲು ಮುಂಬೈ ಕಲಾವಿದ ಭಾಸ್ಕರ್ ಕುಲಕರ್ಣಿ ಅವರನ್ನು ಮಧುಬನಿಗೆ ಕಳುಹಿಸಿದರು. ಬೌವಾ ದೇವಿಯು ಕುಲಕರ್ಣಿಯನ್ನು ಭೇಟಿಯಾದಾಗ ಹದಿಹರೆಯದವಳಾಗಿದ್ದಳು ಮತ್ತು ಮಿಥಿಲಾ ಕಲೆಯನ್ನು ಗೋಡೆಗಳಿಂದ ಸಾಂಪ್ರದಾಯಿಕವಾಗಿ ಮ್ಯೂರಲ್ ಕಲೆಯಾಗಿ ಕಾಗದಕ್ಕೆ ವರ್ಗಾಯಿಸಿದ ಕಲಾವಿದರ ಗುಂಪಿನಲ್ಲಿ ಕಿರಿಯವಳು. ಭಾಸ್ಕರ್ ಕುಲಕರ್ಣಿ ಅವರ ಚಿತ್ರಕಲೆಯನ್ನು ವಸ್ತುಸಂಗ್ರಹಾಲಯಕ್ಕೆ ಕೊಂಡೊಯ್ದು ನಂತರ ಬೌವಾ ದೇವಿಯನ್ನು ರಾಷ್ಟ್ರೀಯ ಕರಕುಶಲ ವಸ್ತುಸಂಗ್ರಹಾಲಯಕ್ಕೆ ಬರುವಂತೆ ಪ್ರೋತ್ಸಾಹಿಸಿದರು. ಕುಲಕರ್ಣಿಯಲ್ಲಿ ಕೆಲಸ ಮಾಡಿದ ಮೊದಲ ವರ್ಷ ಪ್ರತಿ ಪೇಂಟಿಂಗ್‌ಗೆ ರೂ.೧.೫೦ ಸಂಭಾವನೆ ಪಡೆದಳು. ಆಕೆಯ ಕೆಲಸವು ಸ್ಪೇನ್, ಫ್ರಾನ್ಸ್ ಮತ್ತು ಜಪಾನ್‌ನ ಗ್ಯಾಲರಿಗಳು ಮತ್ತು ವಸ್ತುಸಂಗ್ರಹಾಲಯಗಳ ವರೆಗೂ ತಲುಪಿದೆ. ೨೦೧೫ ರಲ್ಲಿ, ಅವರ ಒಂದು ವರ್ಣಚಿತ್ರವನ್ನು ಪ್ರಧಾನಿ ನರೇಂದ್ರ ಮೋದಿ ಅವರು ಹ್ಯಾನೋವರ್ ಮೇಯರ್ ಸ್ಟೀಫನ್ ಸ್ಕೋಸ್‌ಸ್ಟಾಕ್ ಅವರಿಗೆ ಭಾರತಕ್ಕೆ ಭೇಟಿ ನೀಡಿದ ಸಂದರ್ಭದಲ್ಲಿ ಉಡುಗೊರೆಯಾಗಿ ನೀಡಿದರು.

## ಶೈಲಿ

ಕಳೆದ ಐದು ದಶಕಗಳಲ್ಲಿ, ಮಧುಬನಿ ಕಲೆಯು ಹೆಚ್ಚು ಪ್ರಾಮುಖ್ಯತೆಯನ್ನು ಪಡೆದುಕೊಂಡಿದೆ ಮತ್ತು ಬೌವಾ ದೇವಿ ಅವರ ಕೆಲಸವು ವಿಮರ್ಶಾತ್ಮಕ ಮೆಚ್ಚುಗೆಯನ್ನು ಗಳಿಸಿದೆ. ೧೯೮೯ರಲ್ಲಿ ಪೊಂಪಿಡೌ ಸೆಂಟರ್‌ನ ಮ್ಯಾಜಿಶಿಯನ್ಸ್ ಡೆ ಲಾ ಟರ‍್ರೆಯಲ್ಲಿ ಪ್ರದರ್ಶಿಸಿದ ಭಾರತದ ಏಕೈಕ ಮಹಿಳಾ ಕಲಾವಿದೆ. ಆಕೆಯ ಕೆಲಸವು ಸಣ್ಣ ಕಾಗದದ ಹಾಳೆಯಿಂದ ೨೦ ಅಡಿ ಎತ್ತರದವರೆಗಿನ ಭಿತ್ತಿಚಿತ್ರಗಳವರೆಗೆ ಇರುತ್ತದೆ. ಆಕೆಯ ವರ್ಣಚಿತ್ರಗಳು ಶ್ರೀಕೃಷ್ಣ ಮತ್ತು ರಾಮ ಮತ್ತು ಸೀತೆಯ ಪೌರಾಣಿಕ ಕಥೆಗಳನ್ನು ಹೇಳುತ್ತವೆ, ಮುಖ್ಯವಾಗಿ ಸೀತೆಯ ಕಥೆಯ ನಿರೂಪಣೆಗೆ ಒತ್ತು ನೀಡುತ್ತವೆ. ಬೌವಾ ದೇವಿ ತನ್ನ ವರ್ಣಚಿತ್ರಗಳಿಗೆ ಕೈಯಿಂದ ಮಾಡಿದ ಕಾಗದ ಮತ್ತು ನೈಸರ್ಗಿಕ ಬಣ್ಣಗಳನ್ನು ಬಳಸುತ್ತಾಳೆ, ಪ್ರಧಾನವಾಗಿ ತನ್ನ ಪ್ಯಾಲೆಟ್‌ನಲ್ಲಿ ಕಪ್ಪು, ಹಳದಿ, ಕೆಂಪು ಮತ್ತು ಬಿಳಿ ಬಣ್ಣವನ್ನು ಬಳಸುತ್ತಾಳೆ.

## ಪ್ರಶಸ್ತಿಗಳು

* ಪದ್ಮಶ್ರೀ, ೨೦೧೭
* ರಾಷ್ಟ್ರೀಯ ಪ್ರಶಸ್ತಿ, ೧೯೮೪

## ಉಲ್ಲೇಖಗಳು
# ವಿಜಯಲಕ್ಷ್ಮೀ ನವನೀತಕೃಷ್ಣನ್

| ವಿಜಯಲಕ್ಷ್ಮಿ ನವನೀತಕೃಷ್ಣನ್ |
| --- |
| ಡಾ. ವಿಜಯಲಕ್ಷ್ಮಿ ನವನೀತಕೃಷ್ಣನ್ |
| ಜನನ | ೨೭ ಜನವರಿ ೧೯೪೬ |
| ಉದ್ಯೋಗ | ಗಾಯಕಿ, ಸಂಯೋಜಕಿ, ರಚನಕಾರ್ತಿ ಮತ್ತು ಪ್ರೊಫ಼ೆಸರ್ |
| ರಾಷ್ಟ್ರೀಯತೆ | ಭಾರತೀಯ |
| ಶೈಲಿ | ತಮಿಳು ಜಾನಪದ ಕಲೆ |

**ವಿಜಯಲಕ್ಷ್ಮಿ ನವನೀತಕೃಷ್ಣನ್** ಅವರು ತಮಿಳು ಜಾನಪದ ಗಾಯಕಿ, ಸಂಯೋಜಕಿ ಮತ್ತು ತಮಿಳು ಜಾನಪದ ಕಲೆಯ ಪ್ರಸಿದ್ಧ ಪ್ರತಿಪಾದಕರು. ಅವರು ಇತ್ತೀಚೆಗೆ ಭಾರತ ಸರ್ಕಾರದಿಂದ ಭಾರತದಲ್ಲಿ ನಾಲ್ಕನೇ ಅತ್ಯುನ್ನತ ನಾಗರಿಕ ಪ್ರಶಸ್ತಿ ಪದ್ಮಶ್ರೀ ಗೌರವಕ್ಕೆ ಪಾತ್ರರಾಗಿದ್ದಾರೆ. ಅವರ ಪತಿ ಎಂ. ನವನೀತಕೃಷ್ಣನ್ ಅವರೊಂದಿಗೆ ಅವರು ತಮಿಳು ಜಾನಪದ ಸಂಗೀತ ಮತ್ತು ನೃತ್ಯಗಳ ಕುರಿತು ಹಲವಾರು ವರ್ಷಗಳ ಸಂಶೋಧನೆ ಮತ್ತು ಅಧ್ಯಯನವನ್ನು ನಡೆಸಿದ್ದಾರೆ ಮತ್ತು ಪ್ರಾಚೀನ ತಮಿಳು ಜಾನಪದ ಹಾಡುಗಳು ಮತ್ತು ನೃತ್ಯಗಳ ಸಂಶೋಧನೆ, ಸಂಗ್ರಹಣೆ, ಪುನರುಜ್ಜೀವನ ಮತ್ತು ದಾಖಲೀಕರಣಕ್ಕಾಗಿ ಜೀವಿತಾವಧಿಯನ್ನು ಮೀಸಲಿಟ್ಟಿದ್ದಾರೆ. ಭಾರತ ಸರ್ಕಾರವು ೨೦೧೮ರ ಸಾಲಿನ ರಾಷ್ಟ್ರದ ನಾಲ್ಕನೇ ಅತ್ಯುನ್ನತ ನಾಗರಿಕ ಪ್ರಶಸ್ತಿಯಾದ ಪದ್ಮಶ್ರೀಯನ್ನು ಕಲಾಕ್ಷೇತ್ರಕ್ಕೆ ವಿಜಯಲಕ್ಷ್ಮಿ ನವನೀತಕೃಷ್ಣನ್ ಅವರ ಕೊಡುಗೆಗಾಗಿ ಘೋಷಿಸಿದೆ.

## ಬಾಲ್ಯ ಮತ್ತು ವೃತ್ತಿಜೀವನ

ವಿಜಯಲಕ್ಷ್ಮಿ ಅವರು ರಾಜಪಾಳ್ಯಂ ಬಳಿಯ ಚಿನ್ನಸೂರೈಗಾಯಮಪಟ್ಟಿಯಲ್ಲಿ ಜನಿಸಿದರು. ಆಕೆಯ ತಂದೆ ಪೊನ್ನುಸ್ವಾಮಿ ಮತ್ತು ತಾಯಿ ಮೂಕಮ್ಮಾಳ್. ಅವರು ಪಿಎಚ್.ಡಿ. ಎಂ.ಎ ಪದವಿಯನ್ನು ಪಡೆದಿದ್ದು, ಅವರು ಮಧುರೈ ಕಾಮರಾಜ್ ವಿಶ್ವವಿದ್ಯಾನಿಲಯದ ಜಾನಪದ ಕಲೆಗಳ ಕೇಂದ್ರದಲ್ಲಿ ಕಲಾ ಇತಿಹಾಸ ಮತ್ತು ಸೌಂದರ್ಯದ ಲಲಿತಕಲೆಗಳ ವಿಭಾಗದಲ್ಲಿ ಪ್ರಾಧ್ಯಾಪಕರಾಗಿ ಕೆಲಸ ಮಾಡಿದರು. ಅವರ ಪತಿ ಡಾ.ನವನೀತಾ ಕೃಷ್ಣನ್ ಕೂಡ ಇದೇ ಕ್ಷೇತ್ರದಲ್ಲಿ ಪ್ರಾಧ್ಯಾಪಕರು ಆಗಿದ್ದಾರೆ. ಮಧುರೈ ಕಾಮರಾಜ್ ವಿಶ್ವವಿದ್ಯಾನಿಲಯದಿಂದ ಜಾನಪದ ಕಲೆ ಮತ್ತು ಸಂಸ್ಕೃತಿ ವಿಭಾಗದಲ್ಲಿ ಪ್ರಾಧ್ಯಾಪಕರಾಗಿ ನಿವೃತ್ತರಾದ ನಂತರ ದಂಪತಿಗಳು ಜಾನಪದ ಕಲೆ ಮತ್ತು ಸಂಸ್ಕೃತಿಯ ಬಗ್ಗೆ ತಮ್ಮ ಅಧ್ಯಯನವನ್ನು ಮುಂದುವರೆಸಿದ್ದಾರೆ. ಅವರ ತಂಡದ ಜೊತೆಗೆ ಅವರು ಪ್ರಪಂಚದಾದ್ಯಂತದ ತಮಿಳು ಜಾನಪದ ಸಂಗೀತದ ಅಭಿಜ್ಞರು ಮತ್ತು ಸಂಗೀತ ಪ್ರೇಮಿಗಳು ಬಯಸಿದ ಪ್ರದರ್ಶನಗಳನ್ನು ನಡೆಸುತ್ತಾರೆ. ದಂಪತಿಗಳು ಅಧಿಕೃತ ತಮಿಳು ಜಾನಪದ ಸಂಗೀತದ ಹಲವಾರು ಹಾಡುಗಳನ್ನು ಹೊರತಂದಿದ್ದಾರೆ. ಅಧಿಕೃತ ಜಾನಪದ ಸಂಗೀತದ ೧೦,೦೦೦ ಕ್ಕೂ ಹೆಚ್ಚು ಆಡಿಯೊ ಕ್ಯಾಸೆಟ್‌ಗಳನ್ನು ರೆಕಾರ್ಡ್ ಮಾಡಿದ ನಂತರ ದಂಪತಿಗಳು, ಈಗ ತಮಿಳು ಜಾನಪದ ಸಂಗೀತದ ವ್ಯಾಕರಣ ಮತ್ತು ಮಾರ್ಗದರ್ಶಿಯನ್ನು ರಚಿಸಲು ಈ ವ್ಯಾಪಕ ಸಂಗ್ರಹವನ್ನು ವರ್ಗೀಕರಿಸಲು ಕೆಲಸ ಮಾಡುತ್ತಿದ್ದಾರೆ. ಅವರು ತಮಿಳು ಜಾನಪದ ಕಲೆಯ ವಿಶ್ವಕೋಶವನ್ನುಅಭ್ಯಸಿಸಿದ್ದಾರೆ.

## ಕೊಡುಗೆಗಳು ಮತ್ತು ಪ್ರಶಸ್ತಿಗಳು

ಡಾ.ವಿಜಯಲಕ್ಷ್ಮಿ ನವನೀತಕೃಷ್ಣನ್ ಅವರು ಜಾನಪದ ಕಲೆಯ ಕುರಿತು ಇಪ್ಪತ್ತಮೂರು ಲೇಖನಗಳನ್ನು ಪ್ರಕಟಿಸಿದ್ದಾರೆ. ಅವರು ಜಾನಪದ ಕಲೆ ಮತ್ತು ಸಂಗೀತದ ಕುರಿತು ರೇಡಿಯೊದಲ್ಲಿ ಮೂವತ್ತು ಭಾಷಣಗಳನ್ನು ನೀಡಿದ್ದಾರೆ. ಡಾ.ವಿಜಯಲಕ್ಷ್ಮಿ ನವನೀತಕೃಷ್ಣನ್ ಮತ್ತು ಡಾ.ನವನೀತಕೃಷ್ಣನ್ ಅವರು ಕ್ಷೇತ್ರಕ್ಕೆ ಸಂಬಂಧಿಸಿದ ವಿವಿಧ ವಿಷಯಗಳ ಕುರಿತು ಹನ್ನೊಂದು ಪುಸ್ತಕಗಳನ್ನು ಸಹ ಪ್ರಕಟಿಸಿದ್ದಾರೆ. ಜಾನಪದ ಗೀತೆಗಳಿಗಾಗಿ ಅವರು ಹಲವಾರು ಪ್ರಶಸ್ತಿಗಳನ್ನು ಪಡದಿದ್ದಾರೆ. ಡಾ. ವಿಜಯಲಕ್ಷ್ಮಿ ನವನೀತಕೃಷ್ಣನ್ ಅವರಿಗೆ ೨೦೧೮ ರಲ್ಲಿ ಪದ್ಮಶ್ರೀ ಪ್ರಶಸ್ತಿಯನ್ನು ನೀಡಲಾಗಿದೆ.

## ಉಲ್ಲೇಖಗಳು

## ಬಾಹ್ಯ ಕೊಂಡಿಗಳು

* The Hindu : Metro Plus Tiruchirapalli / Personality : Art for peace[Usurped!]
* Life Positive: Interview with Dr.Vijayalakshmi Navaneethakrishnan on The Spiritual aspects of Tamil Folk Art
* The Hindu : Arts / Music : Rural Ragas
* Tamil Folk Songs
* The Hindu : MetroPlus : Songs of innocence and experience
* The Hindu : Front Page: Folk art performances planned near Meenakshi Sundareswarar Temple
* The Hindu : Enthralling folk arts performance
* The Hindu: National : Tamil Nadu: Folk songs continue to be crowd-pullers
* The Hindu : Folio : Simple Pleasures
*
# ಅಬ್ದುಲ್ ಗಫುರ್ ಖತ್ರಿ

| ಅಬ್ದುಲ್ ಗಫುರ್ ಖತ್ರಿ |
| --- |
|  |
| ಹುಟ್ಟು | ಕಚ್, ಗುಜರಾತ್, ಭಾರತ |
| ಉದ್ಯೋಗ | ಕಲಾವಿದ |
| ಹೆಸರುವಾಸಿ | ರೋಗನ್ ಕಲೆ ಯ ಟ್ರೀ ಆಫ್ ಲೈಫ್ ಮೋಟಿಫ್ |
| ಪ್ರಶಸ್ತಿಗಳು | ಪದ್ಮಶ್ರಿ ೨೦೧೯ ನ್ಯಾಷನಲ್ ಅವಾರ್ಡ್ ೧೯೯೭ ಸ್ಟೇಟ್ ಅವಾರ್ಡ್ ೧೯೮೮ |

**ಮಾಸ್ಟರ್, ಅಬ್ದುಲ್ ಗಫೂರ್ ಖತ್ರಿ** ಭಾರತದ ಗುಜರಾತ್‌ನ ಕಚ್ ಜಿಲ್ಲೆಯ ನಿರೋನಾ ಗ್ರಾಮದ ರೋಗನ್ ಕಲಾವಿದ.

## ಜೀವನಚರಿತ್ರೆ

ಅಬ್ದುಲ್ಗಫುರ್ ಖತ್ರಿ ಅವರು ಕಚ್‌ನ ನಿರೋನಾ ಗ್ರಾಮದ ರೋಗನ್ ಕಲಾವಿದರ ಕುಟುಂಬದಲ್ಲಿ ಜನಿಸಿದರು. ಇವರದು ರೋಗನ್ ಕಲಾವಿದರ ಕೊನೆಯ ಕುಟುಂಬವಾಗಿತ್ತು. ೧೯೮೦ ರ ದಶಕದಲ್ಲಿ, ಅಬ್ದುಲ್ಗಫುರ್ ಖತ್ರಿ ನಿರೋನಾ ಗ್ರಾಮವನ್ನು ತೊರೆದು ಅಹಮದಾಬಾದ್ ಮತ್ತು ನಂತರ ಮುಂಬೈಗೆ ಉದ್ಯೋಗಕ್ಕಾಗಿ ತೆರಳಿದರು. ಎರಡು ವರ್ಷಗಳ ನಂತರ, ಅವರು ಹಿಂದಿರುಗಿ ತನ್ನ ತಂದೆ ಮತ್ತು ಅಜ್ಜನಿಂದ ರೋಗನ್ ಕಲೆಯನ್ನು ಕಲಿತರು . ಇವರ ಪ್ರಯತ್ನದಿಂದಾಗಿ ರೋಗನ್ ಚಿತ್ರಕಲೆ ಪುನರುತ್ಥಾನ ಕಂಡಿತು. ಇದರ ಜೊತೆಗೆ, ಅಬ್ದುಲ್ಗಫುರ್ ಖತ್ರಿ ಮತ್ತು ಅವರ ಕುಟುಂಬವು ಈ ಹಿಂದೆ ಪುರುಷರಿಂದ ಮಾತ್ರ ಅಭ್ಯಾಸ ಮಾಡುತ್ತಿದ್ದ ಕಲೆಯನ್ನು ಮಹಿಳೆಯರಿಗೂ ಸಹ ತರಬೇತಿ ನೀಡಲು ಪ್ರಾರಂಭಿಸಿದರು. ೨೦೧೪ ರಲ್ಲಿ, ಭಾರತದ ಪ್ರಧಾನಿ ನರೇಂದ್ರ ಮೋದಿ ಅವರು ಅಮೇರಿಕಾದ ಶ್ವೇತಭವನಕ್ಕೆ ಭೇಟಿ ನೀಡಿದ್ದಾಗ ಅಧ್ಯಕ್ಷ ಒಬಾಮಾ ಅವರಿಗೆ ಎರಡು ರೋಗನ್ ಪೇಂಟಿಂಗ್‌ಗಳನ್ನು ನೀಡಿದರು. ಅದರಲ್ಲಿ ಟ್ರೀ ಆಫ್ ಲೈಫ್ ಸೇರಿದಂತೆ, ಅಬ್ದುಲ್‌ಗಫೂರ್ ಖತ್ರಿ ಮತ್ತು ಅವರ ಕಿರಿಯ ಸಹೋದರ ಸುಮರ್ ಖತ್ರಿ ಅವರು ಚಿತ್ರಿಸಿದ್ದಾಗಿತ್ತು.

## ಪ್ರಶಸ್ತಿಗಳು

ಅಬ್ದುಲ್ಗಫುರ್ ಖತ್ರಿ ಅವರಿಗೆ ೧೯೮೮ ರಲ್ಲಿ ನ್ಯಾಷನಲ್ ಮೆರಿಟ್ ಸರ್ಟಿಫಿಕೇಟ್

, ೧೯೮೯ ರಲ್ಲಿ ರಾಜ್ಯ ಪ್ರಶಸ್ತಿ, ೧೯೯೭ ರಲ್ಲಿ ರಾಷ್ಟ್ರೀಯ ಪ್ರಶಸ್ತಿ, ಮತ್ತು ೨೦೧೩ ರಲ್ಲಿ ಗುಜರಾತಿನ ಮುಖ್ಯಮಂತ್ರಿ ಅವರಿಂದ ರಾಜ್ಯ ಪ್ರಮಾಣಪತ್ರವನ್ನು ನೀಡಲಾಯಿತು. ಅವರಿಗೆ ೨೦೧೯ ರಲ್ಲಿ ಭಾರತ ಸರ್ಕಾರದಿಂದ ನಾಲ್ಕನೇ ಅತ್ಯುನ್ನತ ನಾಗರಿಕ ಪ್ರಶಸ್ತಿಯಾದ ಪದ್ಮಶ್ರೀ, ಮತ್ತು ೨೦೨೧ ರಲ್ಲಿ ಗುಜರಾತ್ ಪ್ರವಾಸೋದ್ಯಮ ಮತ್ತು ಟ್ರಾವೆಲ್ ಎಕ್ಸಲೆನ್ಸ್ ಪ್ರಶಸ್ತಿಯನ್ನು ನೀಡಲಾಯಿತು.

## ಉಲ್ಲೇಖಗಳು

## ಬಾಹ್ಯ ಕೊಂಡಿಗಳು

* ಅಬ್ದುಲ್ ಗಫೂರ್ ಖತ್ರಿ
# ಸಾಹುಕಾರ್ ಜಾನಕಿ

| ಸಾಹುಕಾರ್ ಜಾನಕಿ |
| --- |
| ಸಾಹುಕಾರ್ ಜಾನಕಿ |
| ಹುಟ್ಟು | ಶಂಕರಮಂಚಿ ಜಾನಕಿ ೧೨ ಡಿಸೆಂಬರ್ ೧೯೩೧ ರಾಜಮಂಡ್ರಿ, ಆಂಧ್ರಪ್ರದೇಶ |
| ಉದ್ಯೋಗ | ನಟಿ |
| ಸಕ್ರಿಯ ವರ್ಷಗಳು | ೧೯೪೯–ಪ್ರಸ್ತುತ |
| ಹೆಂಡತಿ/ಗಂಡ | ಶಂಕರಮಂಚಿ ಶ್ರೀನಿವಾಸ ರಾವ್ (೧೯೪೭) |

ಕನ್ನಡ ಚಿತ್ರರಂಗದ ನಾಯಕಿಯರಲ್ಲಿ ಒಬ್ಬರು.

ಅವರು ಅಭಿನಯಿಸಿದ ಮೊದಲ ಕನ್ನಡ ಚಿತ್ರ `ದೇವಕನ್ನಿಕಾ`. `ಸಾಹುಕಾರ್` ಚಿತ್ರದಲ್ಲಿನ ಅವಿಸ್ಮರಣೀಯ ಅಭಿನಯದಿಂದಾಗಿ ಸಾಹುಕಾರ್ ಎಂಬ ನಾಮಧೇಯ ಅವರ ಹೆಸರಿನೊಂದಿಗೆ ಶಾಶ್ವತವಾಗಿ ಉಳಿದುಕೊಂಡಿತು. ಭಾಷೆಗಳ ಗಡಿ ಮೀರಿ ಪ್ರಮುಖ ನಟಿಯಾಗಿ ಹೆಸರು ಗಳಿಸಿದ ಸಾಹುಕಾರ್ ಜಾನಕಿ ಅವರು ಚಲನಚಿತ್ರ ಕ್ಷೇತ್ರಕ್ಕೆ ಬರುವ ಮುಂಚೆ ಆಕಾಶವಾಣಿ ಕಲಾವಿದೆಯಾಗಿದ್ದರು.

ಗೌರಿ, ಭಾಗ್ಯ ಚಕ್ರ, ಕನ್ಯಾರತ್ನ, ರತ್ನಗಿರಿ ರಹಸ್ಯ, ಸ್ಕೂಲ್ ಮಾಸ್ಟರ್ ಚಿತ್ರಗಳಲ್ಲಿ ನಾಯಕಿಯಾಗಿದ್ದ ಸಾಹುಕಾರ್ ಜಾನಕಿ ಅವರು ಕನ್ನಡ ಮಾತ್ರವಲ್ಲದೇ ತಮಿಳು, ತೆಲುಗು ಹಾಗೂ ಹಿಂದಿ ಭಾಷೆಗಳಲ್ಲಿ ಸುಮಾರು ೪೦೦ಕ್ಕೂ ಹೆಚ್ಚು ಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ.ತಾಯಿಗೆ ತಕ್ಕ ಮಗ, ಕುಲಪುತ್ರ, ಶಬ್ದವೇದಿ ಹೀಗೆ ಹಲವಾರು ಚಿತ್ರಗಳಲ್ಲಿ ಪೋಷಕ ಪಾತ್ರಗಳಲ್ಲೂ ಅಭಿನಯಿಸಿ ಮನೆಮಾತಾಗಿದ್ದಾರೆ.

ಇವರ ಸಿನಿಮಾ ಕೃಷಿಯಲ್ಲಿನ ಸಾಧನೆಗೆ ಕನ್ನಡ ವಾಕ್ಚಿತ್ರ ಅಮೃತೋತ್ಸವ, ಕಲೈಮಾಮಣಿ, ಎಂ.ಜಿ.ಆರ್ ಪ್ರಶಸ್ತಿಗಳು ಸಂದಿವೆ. ದಕ್ಷಿಣ ಭಾರತದ ಮತ್ತೋರ್ವ ಜನಪ್ರಿಯ ತಾರೆ "ಕೃಷ್ಣ ಕುಮಾರಿ" ಇವರ ತಂಗಿ.

## ಸಾಹುಕಾರ್ ಜಾನಕಿ ಅಭಿನಯದ ಚಿತ್ರಗಳು

#### ಕನ್ನಡ

| ವರ್ಷ | ಚಿತ್ರ | ಪಾತ್ರ | ನಿರ್ದೇಶನ | ಭೂಮಿಕೆ |
| --- | --- | --- | --- | --- |
| ೧೯೫೪ | *ದೇವಕನ್ನಿಕಾ* |  | ಜಿ.ಆರ್.ರಾವ್ | ಇಂದುಶೇಖರ್ |
| ೧೯೫೫ | *ಆದರ್ಶ ಸತಿ* |  | ಚಿತ್ರಾಪು ನಾರಾಯಣ ಮೂರ್ತಿ | ಆರ್.ನಾಗೇಂದ್ರ ರಾವ್, ಜಮುನಾ |
| ೧೯೫೫ | *ಭಾಗ್ಯಚಕ್ರ* |  | ವೈ.ವಿ.ರಾವ್ | ಕಲ್ಯಾಣ್ ಕುಮಾರ್ |
| ೧೯೫೬ | *ಭಾಗ್ಯೋದಯ* |  | ಪಿ.ವಿ.ಬಾಪು | ಉದಯಕುಮಾರ್ |
| ೧೯೫೬ | *ಸದಾರಮೆ* |  | ಕೆ.ಆರ್.ಸೀತಾರಾಮ ಶಾಸ್ತ್ರಿ | ಕಲ್ಯಾಣ್ ಕುಮಾರ್ |
| ೧೯೫೭ | *ರತ್ನಗಿರಿ ರಹಸ್ಯ* |  | ಬಿ.ಆರ್.ಪಂತುಲು | ಉದಯಕುಮಾರ್, ಜಮುನಾ, ಬಿ.ಆರ್.ಪಂತುಲು |
| ೧೯೫೮ | *ಸ್ಕೂಲ್ ಮಾಸ್ಟರ್* |  | ಬಿ.ಆರ್.ಪಂತುಲು | ಬಿ.ಆರ್.ಪಂತುಲು, ಎಂ.ವಿ.ರಾಜಮ್ಮ, ಶಿವಾಜಿ ಗಣೇಶನ್ |
| ೧೯೫೯ | *ಮಹಿಷಾಸುರ ಮರ್ಧಿನಿ* |  | ಬಿ.ಎಸ್.ರಂಗಾ | ರಾಜ್ ಕುಮಾರ್, ಸಂಧ್ಯಾ |
| ೧೯೬೨ | *ದೈವ ಲೀಲೆ* |  | ಸಿ.ಎಸ್.ಕೃಷ್ಣಕುಮಾರ್ | ಕಲ್ಯಾಣ್ ಕುಮಾರ್ |
| ೧೯೬೩ | *ಕನ್ಯಾರತ್ನ* |  | ಜೆ.ಡಿ.ತೋಟನ್ | ರಾಜ್ ಕುಮಾರ್, ಲೀಲಾವತಿ, ರಾಜಾಶಂಕರ್ |
| ೧೯೬೩ | *ಗೌರಿ* |  | ಎಸ್.ಕೆ.ಎ.ಚಾರಿ | ರಾಜ್ ಕುಮಾರ್ |
| ೧೯೬೩ | *ಮಲ್ಲಿ ಮದುವೆ* |  | ಜಿ.ಆರ್.ನಾಥನ್ | ರಾಜ್ ಕುಮಾರ್, ಲೀಲಾವತಿ, ರಾಜಾಶಂಕರ್ |
| ೧೯೬೩ | *ಸತಿ ಶಕ್ತಿ* |  | ಕಣಗಾಲ್ ಪ್ರಭಾಕರ್ ಶಾಸ್ತ್ರಿ | ರಾಜ್ ಕುಮಾರ್, ಎಂ.ವಿ.ರಾಜಮ್ಮ |
| ೧೯೬೩ | *ಸಾಕು ಮಗಳು* |  | ಬಿ.ಆರ್.ಪಂತುಲು | ರಾಜ್ ಕುಮಾರ್, ಕಲ್ಪನಾ, ರಾಜಾಶಂಕರ್ |
| ೧೯೬೪ | *ನವಕೋಟಿ ನಾರಾಯಣ* |  | ಎಸ್.ಕೆ.ಎ.ಚಾರಿ | ರಾಜ್ ಕುಮಾರ್ |
| ೧೯೬೮ | *ಅರುಣೋದಯ* |  | ಸಿ.ಶ್ರೀನಿವಾಸನ್ | ಕಲ್ಯಾಣ್ ಕುಮಾರ್, ರಾಜಶ್ರೀ |
| ೧೯೬೮ | *ಮನಸ್ಸಾಕ್ಷಿ* |  | ಎಸ್.ಕೆ.ಎ.ಚಾರಿ | ರಾಜ್ ಕುಮಾರ್, ಭಾರತಿ |
| ೧೯೬೯ | *ಅದೇ ಹೃದಯ ಅದೇ ಮಮತೆ* |  | ಎಂ.ಎನ್.ಪ್ರಸಾದ್ | ಉದಯಕುಮಾರ್, ಜಯಂತಿ, ಎಂ.ವಿ.ರಾಜಮ್ಮ, ರಮೇಶ್ |
| ೧೯೬೯ | *ನಿರಪರಾಧಿ* |  | ಬಿ.ವಲ್ಲಿನಾಯಗಂ | ಕಲ್ಯಾಣ್ ಕುಮಾರ್, ವಂದನಾ |
| ೧೯೭೮ | *ತಾಯಿಗೆ ತಕ್ಕ ಮಗ* |  | ವಿ.ಸೋಮಶೇಖರ್ | ರಾಜ್ ಕುಮಾರ್, ಸಾವಿತ್ರಿ, ಪದ್ಮಪ್ರಿಯ |
| ೧೯೮೦ | *ಆರದ ಗಾಯ* |  | ವಿ.ಸೋಮಶೇಖರ್ | ಶಂಕರ್ ನಾಗ್, ಗಾಯತ್ರಿ |
| ೧೯೮೧ | *ಕುಲ ಪುತ್ರ* |  | ಟಿ.ರಾಮಣ್ಣ | ಶಂಕರ್ ನಾಗ್, ಗಾಯತ್ರಿ |
| ೧೯೮೧ | *ಗೀತಾ* |  | ಶಂಕರ್ ನಾಗ್ | ಶಂಕರ್ ನಾಗ್, ಅಕ್ಷತಾ ರಾವ್ |
| ೧೯೮೩ | *ಒಂದೇ ಗುರಿ* |  | ಭಾರ್ಗವ | ವಿಷ್ಣುವರ್ಧನ್, ಮಾಧವಿ |
| ೧೯೮೧ | *ಶಬ್ಧವೇದಿ* |  | ಎಸ್.ನಾರಾಯಣ್ | ರಾಜ್ ಕುಮಾರ್, ಜಯಪ್ರದಾ |
| ೧೯೮೧ | *ಅಭಿ* |  | ದಿನೇಶ್ ಬಾಬು | ಪುನೀತ್ ರಾಜಕುಮಾರ್, ರಮ್ಯ |
# ವಿಮಲಾ ಮೆನನ್

| ವಿಮಲಾ ಮೆನನ್ |
| --- |
| ಹುಟ್ಟು |  (1943-01-07) 7 January 1943 ಇರಿಂಜಲುಕುಡ, ತ್ರಿಶೂಲ್, ಕೇರಳ, ಭಾರತ |
| ಅಲ್ಮಾ ಮೇಟರ್ | ಕೇರಳ ಕಲಾಮಂಡಲಂ, ಚಿರುತುರತಿ (ಡಿಪ್ಲೋಮಾ ಮೋಹಿನಿಯಾಟ್ಟಂ ಮತ್ತು ಭರತನಾಟ್ಯಂ) |
| ಉದ್ಯೋಗಗಳು | ಕೇರಲ ನಾಟ್ಯ ಅಕಾಡೆಮಿಯ ನಿರ್ದೇಶಕರು ಮತ್ತು ಪ್ರಾಂಶುಪಾಲರು, ಶಾಸ್ತ್ರೀಯ ನೃತ್ಯ ಬೋಧಕರು ಮತ್ತು ಲೇಖಕರು |
| ಸಕ್ರಿಯ ವರ್ಷಗಳು | ೧೯೬೪ ಪ್ರಸ್ತುತ |
| ಪ್ರಶಸ್ತಿಗಳು | ಗಿನ್ನಿಸ್ ಬುಕ್ ಆಫ್ ರೆಕಾರ್ಡ್ಸ್ (೨೦೦೬) ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ (೨೦೦೬) ಕೇರಳ ಕಲಾ ಮಂಡಲಂ ಪ್ರಶಸ್ತಿ (೨೦೦೫) ಕೇರಳ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ (೧೯೯೧) ವಿಶ್ವಭಾರತೀಯ ಪ್ರಶಸ್ತಿ (೧೯೮೦) ಅಖಿಲ ಕೇರಳ ಸಮಾಜ ಸೇವಾ ಪ್ರಶಸ್ತಿ (೧೯೬೪) |
| ವೆಬ್‌ಸೈಟ್ | kalamanadalamvimalamenon.a4add.com |

**ಕಲಾಮಂಡಲಮ್ ವಿಮಲಾ ಮೆನನ್** ಎಂದು ಜನಪ್ರಿಯವಾಗಿ ಕರೆಯಲ್ಪಡುವ **ವಿಮಲಾ ಮೆನನ್** ಒಬ್ಬ ಭಾರತೀಯ ನೃತ್ಯ ಶಿಕ್ಷಕಿ ಮತ್ತು ಕೇರಳದ ಮೋಹಿನಿಯಟ್ಟಂನಲ್ಲಿ ಪರಿಣತರು. ಅವರು ತಿರುವನಂತಪುರಂನಲ್ಲಿರುವ ಕೇರಳ ನಾಟ್ಯ ಅಕಾಡೆಮಿಯ ಸಂಸ್ಥಾಪಕರು ಮತ್ತು ನಿರ್ದೇಶಕರಾಗಿದ್ದಾರೆ.

## ಆರಂಭಿಕ ಜೀವನ ಮತ್ತು ಶಿಕ್ಷಣ

ವಿಮಲಾ ಮೆನನ್ ಅವರು ಕೇರಳದ ತ್ರಿಶೂರ ಜಿಲ್ಲೆಯ ಇರಿಂಜಲಕುಡದ ಹಳ್ಳಿಯ ಶ್ರೀಮಂತ ಕುಟುಂಬದಲ್ಲಿ ಜನಿಸಿದರು.

ಸಿವಿಲ್ ಇಂಜಿನಿಯರ ಆಗಿರುವ ಎಸ್.ಕೆ. ಕೃಷ್ಣನ ನಾಯರ್ ಮತ್ತು ವಿಶಾಲಾಕ್ಷಿ ಅಮ್ಮ ದಂಪತಿಗಳಿಗೆ ಜನಿಸಿದ ಏಳು ಮಕ್ಕಳಲ್ಲಿ ಅವರು ಎರಡನೆಯವರು. ವಿಮಲಾ ತನ್ನ ಆರಂಭಿಕ ನೃತ್ಯ ಪಾಠಗಳನ್ನು ತ್ರಿಪುಣಿತುರ ವಿಜಯ ಭಾನುವಿನ ಮಾರ್ಗದರ್ಶನದಲ್ಲಿ ಕಲಿತರು. ವಿಜಯಭಾನು ಅವರು ಕರ್ನಾಟಕ ಸಂಗೀತದಲ್ಲಿ ಹೆಸರು ಗಳಿಸಿದ ಎಂ. ಆರ್. ಮಧುಸೂದನ ಮೆನನ್ ಅವರಲ್ಲಿ ತರಬೇತಿ ಪಡೆದರು. ಶಾಲಾ ಶಿಕ್ಷಣವನ್ನು ಪೂರ್ಣಗೊಳಿಸಿದ ನಂತರ ಅವರು ೧೯೬೦ ರಲ್ಲಿ ನೃತ್ಯದಲ್ಲಿ ನಾಲ್ಕು ವರ್ಷಗಳ ಡಿಪ್ಲೊಮಾ ಕೋರ್ಸ್‌ಗಾಗಿ ಕೇರಳದ ಕಲಾಮಂಡಲಂಗೆ ಸೇರಿದರು. ಪಜಯನ್ನೂರು ಚಿನ್ನಮ್ಮ ಅವರ ಆಶ್ರಯದಲ್ಲಿ ಕಲಾಮಂಡಲಂನಲ್ಲಿ, ಸತ್ಯಭಾಮ ಅವರ ಬಳಿ ಮೋಹಿನಿಯಟ್ಟಂ ಕಲಿತುಕೊಂಡರು. ತಂಜಾವೂರು ಭಾಸ್ಕರ ರಾವ್ ನೇತೃತ್ವದಲ್ಲಿ ಭರತ ನಾಟ್ಯಂ ಕಲಿತರು.

೧೯೬೬ ರಲ್ಲಿ, ನೆಯ್ವೇಲಿ ಲಿಗ್ನೈಟ್ ಕಾರ್ಪೊರೇಶನ್‌ನ ಜವಾಹರ್ ಶಾಲೆಯಲ್ಲಿ ನೃತ್ಯ ಶಿಕ್ಷಕಿಯಾಗಿ ಕೆಲಸ ಮಾಡುವಾಗ, ಅವರು ವಿಶ್ವನಾಥ ಮೆನನ್ ಅವರನ್ನು ವಿವಾಹವಾದರು. ಪತಿ ಭೂತಾನ್‌ನ ಸರ್ಕಾರದ ಅಧಿಕಾರಿಯಾಗಿದ್ದರಿಂದ ಮದುವೆಯ ನಂತರ ಅವರು ತಮ್ಮ ಪತಿಯೊಂದಿಗೆ ಭೂತಾನ್‌ಗೆ ತೆರಳಿದರು. ಇವರ ಪುತ್ರ ವಿನೋದ್ ಮತ್ತು ಪುತ್ರಿ ವಿಂದುಜಾ ಮೆನನ್ ಅವರು ಪವಿತ್ರಂ ಮತ್ತು ಜನ್ ಗಂಧರ್ವನ್ ಸೇರಿದಂತೆ ಹಲವಾರು ಮಲಯಾಳಂ ಚಿತ್ರಗಳಲ್ಲಿ ನಟಿಸಿದ್ದಾರೆ.

ವಿಮಲಾ ಭೂತಾನ್ ಸರ್ಕಾರಿ ಶಾಲೆಯಲ್ಲಿ ನೃತ್ಯವನ್ನು ಕಲಿಸಿದರು ಮತ್ತು ಅನೇಕ ಸ್ಥಳಗಳಲ್ಲಿ ದಕ್ಷಿಣ ಭಾರತೀಯ ಶಾಸ್ತ್ರೀಯ ನೃತ್ಯವನ್ನು ಪ್ರದರ್ಶಿಸಿದರು.

## ಪ್ರಶಸ್ತಿಗಳು ಮತ್ತು ಗೌರವಗಳು

ತಮ್ಮ ಸುದೀರ್ಘ ವೃತ್ತಿಜೀವನದ ಅವಧಿಯಲ್ಲಿ, ವಿಮಲಾ ಮೆನನ್ ಅವರ ಕೆಲಸವನ್ನು ಮೆಚ್ಚಿ ಹಲವಾರು ಗೌರವಗಳು ಲಭಿಸಿವೆ. ೧೯೯೧ ರಲ್ಲಿ ಕೇರಳ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ. ೨೦೦೬ ರಲ್ಲಿ ಕೇಂದ್ರ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ ಸೇರಿದಂತೆ ಹಲವಾರು ಪ್ರಶಸ್ತಿಗಳು ಮತ್ತು ಗೌರವಗಳನ್ನು ಪಡೆದುಕೊಂಡಿದ್ದಾರೆ. ಅಲ್ಲದೆ ೧೯೭೨ ರಲ್ಲಿ ಭರತ ನಾಟ್ಯಕ್ಕಾಗಿ ಅಖಿಲ ಕೇರಳ ಸಮಾಜ ಸೇವಾ ಸಂಘದ ಪ್ರಶಸ್ತಿಯನ್ನು ಪಡೆದಿದ್ದಾರೆ. ಭಾರತ ಸರ್ಕಾರದ ಸಾಂಸ್ಕೃತಿಕ ಇಲಾಖೆಯಿಂದ "ರಾಮಣಟ್ಟಂ ಇನ್ ಮೋಹಿನಿಯಟ್ಟಂ" ಎಂಬ ಅವರ ಸಂಶೋಧನಾ ಕಾರ್ಯಕ್ಕೆ ಹಿರಿಯ ಫೆಲೋಶಿಪ್ ಪ್ರಶಸ್ತಿಯನ್ನು ಗಳಿಸಿದ್ದಾರೆ. ವಿಮಲಾ ಅವರು ದಕ್ಷಿಣ ಭಾರತದ ಶಾಸ್ತ್ರೀಯ ನೃತ್ಯಗಳಿಗೆ ನೀಡಿದ ಕೊಡುಗೆಗಾಗಿ ಕೇರಳ ಕಲಾಮಂಡಲಂನಿಂದ ನೃತ್ಯಕ್ಕಾಗಿ ಕೇರಳ ಕಲಾಮಂಡಲಂ ಪ್ರಶಸ್ತಿಯನ್ನು ಪಡೆದರು. ೨೦೧೪ ರಲ್ಲಿ, ಅವರು ಕೇರಳ ಸಂಗೀತ ನಾಟಕ ಅಕಾಡೆಮಿ ಫೆಲೋಶಿಪ್ ಪಡೆದುಕೊಂಡಿದ್ದಾರೆ.

## ಉಲ್ಲೇಖಗಳು
# ಆನಂದ ವಿಕಟನ್

*ಆನಂದವಿಕಟನ್*| ಸಂಪಾದಕ | ಆರ್.ಕಣ್ಣನ್ |
| ವಿಭಾಗಗಳು | ಸಾಮಾನ್ಯ |
| ಆವರ್ತನ | ವಾರಪತ್ರಿಕೆ |
| ಪ್ರಸಾರ | 1 million/weekly |
| ಸ್ಥಾಪನೆಯ ಇಸವಿ | ೧೯೨೬ |
| ಕಂಪನಿ | ವಿಕಟನ್ ಗುಂಪು |
| ದೇಶ |  ಭಾರತ |
| ಭಾಷೆ | ತಮಿಳು |
| ಜಾಲತಾಣ |  |

**ಆನಂದ ವಿಕಟನ್** ತಮಿಳು ಭಾಷೆ ಯ ಪ್ರಸಿದ್ಧ ವಾರಪತ್ರಿಕೆ.ಇದು ಚೆನ್ನೈನಿಂದ ಪ್ರಕಟವಾಗುತ್ತಿದೆ.ಇದು ೧೯೨೮ರಲ್ಲಿ ಪ್ರಾರಂಭವಾಯಿತು.

## ಉಲ್ಲೇಖಗಳು
# ವರಿಸು

| Varisu |
| --- |
| Theatrical release poster |
| ನಿರ್ದೇಶನ | Vamshi Paidipally |
| ನಿರ್ಮಾಪಕ | * Dil Raju
* Sirish
 |
| ಚಿತ್ರಕಥೆ | Vamshi Paidipally Vivek |
| ಕಥೆ | Vamshi Paidipally Hari Ashishor Solomon
 |
| Dialogues by | Vivek |
|  |
| ಪಾತ್ರವರ್ಗ | * Vijay
* Rashmika Mandanna
* R. Sarathkumar
* Shaam
* Prabhu
* Prakash Raj
* Srikanth
 |
| ಸಂಗೀತ | Thaman S |
| ಛಾಯಾಗ್ರಹಣ | Karthik Palani |
| ಸಂಕಲನ | Praveen K. L. |
| ಸ್ಟುಡಿಯೋ | * Sri Venkateswara Creations
* PVP Cinema
 |
| ವಿತರಕರು | Seven Screen Studio |
| ಬಿಡುಗಡೆಯಾಗಿದ್ದು | * 11 January 2023 (2023-01-11)
 |
| ಅವಧಿ | 175 minutes |
| ದೇಶ | India |
| ಭಾಷೆ | Tamil |
| ಬಂಡವಾಳ | est. ₹೨೦೦−೨೮೦ crore |

ವರಿಸು (/ˈvɑːˌrisʊ/ transl. ಉತ್ತರಾಧಿಕಾರಿ) 2023 ರ ಭಾರತೀಯ ತಮಿಳು ಭಾಷೆಯ ಆಕ್ಷನ್ ಡ್ರಾಮಾ ಚಿತ್ರವಾಗಿದ್ದು, ಇದನ್ನು ವಂಶಿ ಪೈಡಿಪಲ್ಲಿ ನಿರ್ದೇಶಿಸಿದ್ದಾರೆ, ಅವರು ಈ ಚಿತ್ರವನ್ನು ಹರಿ, ಆಶಿಶೋರ್ ಸೊಲೊಮನ್ ಮತ್ತು ವಿವೇಕ್ ವೇಲ್ಮುರುಗನ್ ಅವರೊಂದಿಗೆ ಸಹ-ಲೇಖಕರಾಗಿದ್ದಾರೆ. ಶ್ರೀ ವೆಂಕಟೇಶ್ವರ ಕ್ರಿಯೇಷನ್ಸ್ ಮತ್ತು ಪಿವಿಪಿ ಸಿನಿಮಾ ಬ್ಯಾನರ್ ಅಡಿಯಲ್ಲಿ ದಿಲ್ ರಾಜು ಮತ್ತು ಸಿರೀಶ್ ಜಂಟಿಯಾಗಿ ನಿರ್ಮಿಸಿದ್ದಾರೆ. ಈ ಚಿತ್ರದಲ್ಲಿ ವಿಜಯ್ ಪ್ರಮುಖ ಪಾತ್ರದಲ್ಲಿ ರಶ್ಮಿಕಾ ಮಂದಣ್ಣ, ಆರ್. ಶರತ್‌ಕುಮಾರ್, ಶಾಮ್, ಪ್ರಭು, ಪ್ರಕಾಶ್ ರಾಜ್, ಶ್ರೀಕಾಂತ್, ಜಯಸುಧಾ, ಸಂಗೀತ, ಸಂಯುಕ್ತ ಷಣ್ಮುಖನಧನ್, ನಂದಿನಿ ರೈ, ಯೋಗಿ ಬಾಬು, ಗಣೇಶ್ ವೆಂಕಟರಾಮನ್ ಮತ್ತು ಸುಮನ್ ಅವರೊಂದಿಗೆ ನಟಿಸಿದ್ದಾರೆ. ಇದು ಒಬ್ಬ ಉದ್ಯಮಿಯ ಕಿರಿಯ ಮಗನನ್ನು ತನ್ನ ತಂದೆಯ ವ್ಯವಹಾರದ ಅಧ್ಯಕ್ಷರನ್ನಾಗಿ ನೇಮಿಸುವುದರ ಮೇಲೆ ಕೇಂದ್ರೀಕರಿಸುತ್ತದೆ, ಇದು ಅವನ ಇಬ್ಬರು ಸಹೋದರರನ್ನು ನಿರಾಶೆಗೊಳಿಸುತ್ತದೆ.

ಉಲ್ಲೇಖ ದೋಷ: `<ref>` tags exist for a group named "lower-alpha", but no corresponding `<references group="lower-alpha"/>` tag was found.
# ಗುರುವಾಯೂರು

ಅಡ್ಡಹೆಸರು - ದಕ್ಷಿಣದ ದ್ವಾರಕೆ

| ಗುರುವಾಯೂರು
ഗുരുവായൂർಗುರುವಾಯುಪುರಮ್, ಗುರುಪಾವನಪುರಮ್ |
| --- |
| Municipality, ಪಟ್ಟಾಣ ಮತ್ತು ಯಾತ್ರಾಸ್ಥಳ |
|  |
| Nickname: Dwarka of the South |
|  |
| ದೇಶ | ಭಾರತ |
| ರಾಜ್ಯ | ಕೇರಳ |
| ಜಿಲ್ಲೆ | ತ್ರಿಶೂರ್ |
| Elevation | ೨.೮೩ m (೯.೨೮ ft) |
| ಭಾಷೆ |
|  • ಅಧಿಕೃತ | ಮಲಯಾಳಮ್, ಇಂಗ್ಲೀಷ್ |
| Time zone | UTC+5:30 (IST) |
| ಪಿನ್ | 680101 |
| ದೂರವಾಣಿ ಕೋಡ್ | 91 (0)487 |
| Vehicle registration | KL-46 |
| ಹವಾಮಾನ | Am/Aw (Köppen) |
| ಸರಾಸರಿ ಬೇಸಗೆ ಉಷ್ಣತೆ | 35 °C (95 °F) |
| ಸರಾಸರಿ ಚಳಿಗಾಲದ ಉಷ್ಣತೆ | 20 °C (68 °F) |

**ಗುರುವಾಯೂರು**, **ಗುರುಪಾವನಪುರಿ** ಎಂದೂ ಪರಿಚಿತವಾಗಿದೆ, ಭಾರತದ ಕೇರಳ ರಾಜ್ಯದ ತ್ರಿಶೂರ್ ಜಿಲ್ಲೆಯ ಒಂದು ಪುರಸಭಾ ಪಟ್ಟಣ. ಇದು, ದೈನಂದಿನ ಭಕ್ತಾದಿಗಳ ಸಂಖ್ಯೆಯ ದೃಷ್ಟಿಯಿಂದ, ಭಾರತದ ನಾಲ್ಕನೆ ಅತಿ ದೊಡ್ಡ ದೇವಸ್ಥಾನವೆನಿಸಿರುವ ಗುರುವಾಯೂರು ಶ್ರೀ ಕೃಷ್ಣ ದೇವಾಲಯದ ನೆಲೆಯಾಗಿದೆ. ಗುರುವಾಯೂರು, ದಂತಕಥೆಗಳ ಪ್ರಕಾರ, ಗುರುವಾಯೂರು ದೇವಸ್ಥಾನದ ಮೂರ್ತಿಯಷ್ಟು ಅಂದರೆ, ೫೦೦೦ ವರ್ಷಗಳಷ್ಟು ಹಳೆಯದಿರಬಹುದು.

## ಐತಿಹ್ಯ

8ನೆಯ ಶತಮಾನದವರೆಗೆ ಇದನ್ನು ಕುರುವಾಯೂರು ಎನ್ನಲಾಗಿತ್ತು. ಮೇಲ ಪೂಂತೂರ್ ಸಂತ ಇದನ್ನು ಗುರುವಾಯೂರು ಎಂದು ಕರೆದ. ಇಲ್ಲಿ ಗುರುವಾಯೂರಪ್ಪನ ದೇವಸ್ಥಾನವಿದೆ. ಇಲ್ಲಿಯ ವಿಷ್ಣು ವಿಗ್ರಹ ಶಂಖ, ಚಕ್ರ ಗದಾಪದ್ಮಧರನಾಗಿರುವುದರಿಂದ ಇದನ್ನು ಪೂರ್ಣಾವತಾರ ವಿಗ್ರಹವೆಂದು ಕರೆಯುತ್ತಾರೆ. ಇಂಥ ವಿಗ್ರಹಗಳು ಈಗ ಇತರ ಕಡೆಗಳಲ್ಲೂ ತುಂಬ ಸಾಮಾನ್ಯವಾಗಿವೆ. ಈ ವಿಗ್ರಹ ಸ್ಫಟಿಕ ಶಿಲೆಯಲ್ಲಿ ರಚಿತವಾಗಿರುವದರಿಂದ ಇದಕ್ಕೆ ಒಂದು ವೈಶಿಷ್ಟ್ಯ ಬಂದಿದೆ. ಈ ವಿಗ್ರಹವನ್ನು ಮಹಾವಿಷ್ಣುವಿನಿಂದ ಬ್ರಹ್ಮ, ಸುತಪ, ಕಶ್ಯಪ, ವಾಸುದೇವ, ಕೃಷ್ಣ-ಇವರು ಪರಂಪರೆಯಾಗಿ ಪಡೆದರೆಂದೂ ಕೃಷ್ಣ ಸ್ವರ್ಗಾರೋಹಣ ಮಾಡುವಾಗ ಇದನ್ನು ಅವನಿಗೆ ಕೊಡಲು ಉದ್ಧವನ ಮುಖೇನ ಬೃಹಸ್ಪತಿಗೆ ನಿರೂಪ ಕಳುಹಿಸಿದನೆಂದೂ ಆದರೆ ಬೃಹಸ್ಪತಿ ದ್ವಾರಕೆಗೆ ಬರುವದರೊಳಗೆ ಇದು ಸಮುದ್ರದಲ್ಲಿ ಮುಳಗಿ ಬಿಟ್ಟಿತ್ತೆಂದೂ ಬೃಹಸ್ಪತಿ ತನ್ನ ಶಿಷ್ಯ ವಾಯುವಿನ ಸಹಾಯದಿಂದ ಈ ವಿಗ್ರಹವನ್ನು ಮೇಲಕ್ಕೆ ತಂದು ಶಿವನ ಪ್ರೇರಣೆಯಂತೆ ಸಮುದ್ರದಂಡೆಯ ಮೇಲೆ ಪ್ರತಿಷ್ಠೆ ಮಾಡಿದನೆಂದೂ ಸ್ಥಳಪುರಾಣವಿದೆ. ವಾಯುವಿನ ನೆರವಿನಿಂದ ಗುರು ವಿಗ್ರಹವನ್ನು ಅಲ್ಲಿ ಪ್ರತಿಷ್ಠೆ ಮಾಡಿದ್ದರಿಂದ ಆ ಸ್ಥಳಕ್ಕೆ ಗುರುವಾಯೂರು ಎಂದು ಹೆಸರು ಬಂತು. ಹದಿನಾರನೆಯ ಶತಮಾನದಲ್ಲಿ ಈ ದೇವರ ಸ್ತೋತ್ರರೂಪವಾದ ನಾರಾಯಣೀಯಂ ಎಂಬ ಗೃಂಥ ಈ ಪ್ರಾಂತ್ಯದಲ್ಲಿ ಪ್ರಸಿದ್ಧಿ ಪಡೆಯಿತು. ಇಲ್ಲಿಯ ಪೂಜೆ ಇತರ ಪೂಜೆಯಂತಲ್ಲದೆ ನಿಷ್ಕಲ ಬ್ರಹ್ಮಪೂಜೆಯಾಗಿದೆ. ಭಗವಾನ್ ಶಂಕರಾಚಾರ್ಯರು ಕೆಲಕಾಲ ಇಲ್ಲಿದ್ದು ಇಲ್ಲಿನ ಪೂಜಾ ಪದ್ಧತಿಯಲ್ಲಿ ಸುಧಾರಣೆಗಳನ್ನು ಮಾಡಿದರೆಂದೂ ಪ್ರತೀತಿ.

ಇದು 17ನೆಯ ಶತಮಾನದಲ್ಲಿ ಕೇರಳದಲ್ಲಿ ಉದಯಿಸಿದ ಭಕ್ತಿ ಪಂಥದ ಕೇಂದ್ರ ಸ್ಥಾನವೆನಿಸಿದೆ. ಪೂಂತಾನಂ, ಮೇಲಪುಂತೂರ್, ಬಿಲ್ವಮಂಗಲಂ ಮತ್ತು ಮಾನವೇದನ್ ಎಂಬ ಸಂತರು ಇಲ್ಲಿದ್ದರೆಂದು ತಿಳಿದುಬರುತ್ತದೆ. ಈ ಸಂತರ ಪುಣ್ಯಸ್ಮರಣೆಗಾಗಿ ಪ್ರತಿವರ್ಷವೂ ಕೇರಳದ ಅನೇಕ ಹಿಂದೂಗಳು ಇಲ್ಲಿಗೆ ಬರುವುದರಿಂದ ಈ ಸ್ಥಳದ ಮಹತ್ತ್ವ ಹೆಚ್ಚಿದೆ.

ಇಲ್ಲಿಯ ಪೂಜಾ ವಿಶೇಷದಿಂದ ಭಕ್ತರ ರೋಗರುಜಿನಗಳೂ ಸಂಕಷ್ಟಗಳೂ ದೂರವಾಗುತ್ತವೆಂಬ ನಂಬಿಕೆಯುಂಟು.

## ಬಾಹ್ಯ ಸಂಪರ್ಕಗಳು

* newlifemarriage.com - Wedding Planner at Guruvayoor
* Guruvayoor.info - Guruvayoor InformationArchived 2017-05-17 ವೇಬ್ಯಾಕ್ ಮೆಷಿನ್ ನಲ್ಲಿ.
* Guest house for wedding in Guruvayoor
* guruvayuronline.com - Divine Gateway Archived 2011-02-01 ವೇಬ್ಯಾಕ್ ಮೆಷಿನ್ ನಲ್ಲಿ.
* guruvayurdevaswom.org Archived 2008-12-05 ವೇಬ್ಯಾಕ್ ಮೆಷಿನ್ ನಲ್ಲಿ.
* Read the details about Sri Guruvayoor Temple
* Guruvayupuresham.com All about Guruvayoor
* [guruvayurhomestay.blogspot.in] Homestays in Guruvayoor

ವಿಕಿಸೋರ್ಸ್ ನಲ್ಲಿ ಲಭ್ಯವಿರುವ ಲೇಖನದ ವಿಷಯವನ್ನು ಇಲ್ಲಿ ಅಳವಡಿಸಲಾಗಿದೆ:
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ/ಗುರುವಾಯೂರು
# ರಾಂಝಣಾ

| ರಾಂಝಣಾ |
| --- |
| ಚಿತ್ರ:Raanjhanaafilmposter.jpgTheatrical release poster |
| ನಿರ್ದೇಶನ | Anand L. Rai |
| ನಿರ್ಮಾಪಕ | Krishika Lulla |
| ಚಿತ್ರಕಥೆ | Himanshu Sharma |
| ಕಥೆ | Himanshu Sharma |
| ಪಾತ್ರವರ್ಗ | Dhanush Sonam Kapoor Abhay Deol  |
| ಸಂಗೀತ | A. R. Rahman |
| ಛಾಯಾಗ್ರಹಣ | Natarajan Subramaniam Vishal Sinha |
| ಸಂಕಲನ | Hemal Kothari |
| ಸ್ಟುಡಿಯೋ | Colour Yellow Pictures |
| ವಿತರಕರು | Eros International |
| ಬಿಡುಗಡೆಯಾಗಿದ್ದು | * 21 June 2013 (2013-06-21)

 (Hindi) * 28 June 2013 (2013-06-28)

 (Tamil) |
| ಅವಧಿ | 140 minutes |
| ಭಾಷೆ | ಹಿಂದಿ |
| ಬಂಡವಾಳ | ₹೩೫೦ ದಶಲಕ್ಷ (ಯುಎಸ್$]೭.೭೭ ದಶಲಕ್ಷ) |
| ಬಾಕ್ಸ್ ಆಫೀಸ್ | ₹1.2 ಶತಕೋಟಿ (US$೨೬.೬೪ ದಶಲಕ್ಷ) |

ರಾಂಝಣಾ ಆನಂದ್ ಎಲ್. ರಾಯ್ ನಿರ್ದೇಶಿಸಿದ ಮತ್ತು ಹಿಮಾನ್ಷು ಶರ್ಮಾ ಬರೆದ ೨೦೧೩ರ ಒಂದು ಭಾರತೀಯ ಪ್ರಣಯಾಧಾರಿತ ನಾಟಕೀಯ ಚಿತ್ರ. ಚಿತ್ರವನ್ನು ಇರಾಸ್ ಇಂಟರ್‍ನ್ಯಾಷನಲ್ ಲಾಂಛನದಡಿಯಲ್ಲಿ ಕ್ರಿಶಿಕಾ ಲುಲ್ಲಾ ನಿರ್ಮಿಸಿದ್ದಾರೆ. ತಮ್ಮ ಮೊದಲ ಬಾಲಿವುಡ್ ಚಿತ್ರದಲ್ಲಿ ಧನುಷ್ ನಟಿಸಿದ್ದರೆ, ಸೋನಮ್ ಕಪೂರ್ ಮತ್ತು ಅಭಯ್ ಡಿಯೋಲ್ ಮುಖ್ಯ ಪಾತ್ರಗಳಲ್ಲಿದ್ದಾರೆ.

## ಉಲ್ಲೇಖಗಳು